ब्राजिल महिला राष्ट्रिय फुटबल टोली
ब्राजिल महिला राष्ट्रिय फुटबल टोली (), अन्तर्राष्ट्रिय महिला फुटबल प्रतियोगिताहरूमा ब्राजिलको प्रतिनिधित्व गर्ने महिला राष्ट्रिय फुटबल टोली हो। यो ब्राजिल फुटबल सङ्घ र दक्षिण अमेरिकी फुटबल सङ्घको अधिनमा रहेको छ। पुरुष टोलीको समान, ब्राजिली टोली महिला फुटबलमा विश्वको एक मजबूत राष्ट्र मानिन्छ जुन उनीहरूको नतीजाबाट प्रमाणित हुन्छ। टोली हालसम्म ८ पटक फिफा महिला विश्वकपमा सहभागी भइसकेको छ जहाँ टोली सन् २००७ को संस्करण मा उप विजेता बनेको थियो। सन् २००४ र २००८ को ओलम्पिकमा पनि टोली उपविजेता बनेको थियो। कोपा अमेरिका फेमेनिनाको उपाधि टोलीले सात पटक (सन् १९९१, सन् १९९५, सन् १९९८, सन् २००३, सन् २०१०, सन् २०१४ र सन् २०१८) जितेको छ। टोलीले आफ्नो पहिलो अन्तर्राष्ट्रिय खेल अमेरिकाको विरुद्धमा खेलेको थियो जहाँ टोली २-१ ले पराजित भएको थियो।

सन्दर्भ सामग्रीहरू

बाह्य कडीहरू 

आधिकारिक वेबसाइट
फिफामा जानकारी पृष्ठ
 खेल तथ्याङ्क
 खेलिएका सबै खेलहरूको विवरण

 
दक्षिण अमेरिकी महिला राष्ट्रिय फुटबल टोलीहरू